Allegadu a sa determinatzione n. 303 de su 31/08/2020

1. **C O M U N E D E P À D R I A**
2. **(Provìntzia de Tàtari)**
3. **Pratza de su Comune – Pàdria – Tel. 079/807018 – Fax 079/807323 –**
4. **protocollo@pec.comune.padria.ss.it**

**AVISU PÙBLICU**

**PRO SA CUMPARTETZIPATZIONE A SA REALIZATZIONE DE SU PROGRAMMA DE SAS MANIFESTATZIONES IN ATUATZIONE DE SA DELIBERATZIONE DE SA GIUNTA DE S’UNIONE DE SOS COMUNES N. 42 DE SU 24/08/2020**

Su Responsàbile de su Servìtziu Finantziàriu Sòtziu – Culturale

Bida sa Deliberatzione de s’Assemblea de s’Unione n. 9 de su 12.04.2019 chi cuntenit s’aprovatzione de su Regulamentu pro s’istitutzione de s’albu e sa cuntzessione de contributos a organismos assotziativos;

Bida sa Deliberatzione de sa Giunta Comunale de s’Unione de sos Comunes de su Biddanoa n. 14 de su 26/06/2020 chi at comente ogetu: Aprovatzione programma interventos subra de su turismu. Inditos a su Responsàbile de su Servìtziu Sòtziu-Culturale” cun sa cale s’Unione cheret sustènnere sos interventos e sas atividades chi punnant a:

* Promòvere atividades e eventos de interessu pùblicu e utilidade, chi epant cale obietivu cussu de arrichire, in generale, s’istrutura culturale, traditzionale, educativa, formativa, ambientale, sotziale, isportiva e turìstica de su territòriu;
* Valorizare sa cunditzione giovanile;
* Prevènnere su fenòmenu de s’ispopulamentu in sas biddas minores;
* Contribuire a artziare su livellu de sa vida assotziada e de sas istruturatziones suas pluralìsticas a favore de sas diversas fàscias de edade;
* Ismanniare su prestìgiu e s’immàgine de su territòriu de s’Unione in s’interessu comune.

**FAGHET NÒDIDU CHI**

S'Amministratzione Comunale cheret interessare sos assòtzios chi òperant in su territòriu comunale pro collaborare a sa realizatzione de su programma de sas manifestatziones de s’Unione de sos Comunes de su Biddanoa, chi cumprendet una sèrie de initziativas sotziales, culturales, de ispetàculu e ligadas a sos ritos traditzionales.

Su programma calendarizadu dae s’Unione de sos Comunes de su Biddanoa, de si fàghere in su territòriu de su Comune de Pàdria, at a dèvere èssere realizadu pro mèdiu de s’interessamentu de entes e Assòtzios, sena fines de lucru, chi s’ant a fàghere disponìbiles, in relatzione a sos tematismos diversos prevìdidos, atuende formas idòneas de partenariadu e de mùtua cooperatzione cun su Comune.

S’Avisu presente est de s’intèndere comente protzedimentu de evidèntzia pùblica, pro regògliere sas istàntzias dae parte de sugetos interessados, in su rispetu de sos printzìpios de non discriminatzione, paridade de tratamentu, proportzionalidade, trasparèntzia e publitzidade.

**ART. 1 – OGETU**

Sas manifestatziones de s’avisu presente sunt cussas aprovadas dae s’Unione de su Biddanoa, e dae sa Giunta Comunale con deliberatzione pròpia n. 42 de su 24/08/2020, de si fàghere, in su **territòriu de Pàdria** e dae inoghe in antis marcadas. Pro ogni manifestatzione est indicadu s’importu de su contributu màssimu assegnàbile a tìtulu de cooperatzione partenariale.

|  |  |  |
| --- | --- | --- |
| **ÀMBITU** | **INITZIATIVA** | **IMPORTU** |
| **ISPORT** | **INCONTRU PUGILATU** | **5.000,00** |
| **CULTURA** | * **INTITULATZIONE MUSEU ARCHEÒLOGICU A SA FIGURA DE SU PROF. CARLINO SOLE** * **STANIS DESSY: SU PERÌODU PADRIESU ( 1942)** | **5.384,56** |
| **TURISMU RELIGIOSU** | **FESTA DE SANTA ZÙLIA** | **3.000,00** |
| **TURISMU RELIGIOSU** | **FESTA DE SANT’ANTONI** | **2.000,00** |
| **TOTALE** |  | **15.384,56** |

**ART. 2 – RECHISIDOS DE PARTETZIPATZIONE**

Est prevìdidu s’interessamentu de prus assòtzios culturales iscritos a manera regulare in s’Albu de sos organismos assotziativos de s’Unione de sos Comunes de su Biddanoa.

Sos sugetos benefitziàrios de su contributu devent àere, a pena de esclusione, sos rechisidos sighentes:

* A manera regulare iscritas in s’albu de sos organismos assotziativos de s’Unione de sos Comunes de su Biddanoa;
* fàghere pro istatutu atividade, sena fines de lucru, indiritzadas prima de totu a sa promotzione culturale e isportiva e a sa satisfatzione de esigèntzias agregativas;
* non si agatare in peruna de sas cunditziones de esclusiones dae sa partetzipatzione a sas protzeduras seletivas segundu s’art. 80 de su DLgs n. 50/2016 e mm.ii.ii;
* dispònnere de sa capatzidade a cuntratare cun s’Amministratzione Pùblica.

**ART. 3 – FORMULATZIONE DE SAS PROPOSTAS**

Sas propostas ant a dèvere riguardare prima de totu sas categorias sighentes de atziones insertadas in su Programma:

1. Isport;
2. Cultura e traditziones;
3. Turismu religiosu;

**ART. 4 – TÈRMINES E MODALIDADES DE PRESENTATZIONE DE SAS PROPOSTAS**

Sos assòtzios interessados ant a pòdere presentare a s'Ufìtziu Protocollu sas propostas intro de sa die **28 de cabidanni 2020, a sas oras 12,00**.

S’istàntzia, sutascrita comente si devet dae su Presidente o Rapresentante Legale de s’Ente proponente, at a dèvere èssere predisposta segundu sa modulìstica adotata dae sos ufìtzios cumpetentes e torrare a giùghere in allegadu sos documentos sighentes, a pena de esclusione:

1. currìculum de s’ente/assòtziu;
2. progetu: descritzione pretzisa de sas atividades de realizare, cun sa previsione de ispesa relativa;
3. documentu de identidade de su rapresentante legale.

Su Comune denegat ogni responsabilidade chi derivat dae istorbos postales, o de cale si siat natura chi diant a impedire sa cunsigna de sa dimanda intro de su tèrmine prescritu.

Sas dimandas presentadas in su perìodu antetzedente a sa publicatzione de s’avisu presente no ant a pòdere èssere acollidas o valutadas. Sas dimandas presentadas a pustis de sa data de iscadèntzia no ant a pòdere èssere leadas in cunsideru.

Sos assòtzios interessados ant a dèvere fàghere **perbènnere a su** Comune de Pàdria sa manifestatzione de interessu pròpia pro mèdiu de unu de custos sighentes:

**-** cunsigna a manu a s’Ufìtziu protocollu, Pratza de su Comune n. 1;

**-** posta eletrònica tzertificada a s’indiritzu protocollo@pec.comune.padria.ss.it;

**-** racumandada cun avisu de retzida.

**Ogni ente/assòtziu, cun riferimentu a s’avisu presente, at a pòdere presentare ebbia una dimanda de contributu, a pena de esclusione.**

**ART. 5 – CRITÈRIOS DE ASSEGNATZIONE DE SU CONTRIBUTU**

Sos contributos ant a èssere assegnados segundu sos critèrios sighentes, de si atribuire a manera esclusiva subra de sa base de sa documentatzione presentada:

|  |  |  |
| --- | --- | --- |
| n. | CRITÈRIOS DE VALUTATZIONE | PUNTOS |
| 1 | Livellu de atinèntzia de su currìculum presentadu rispetu a s’eventu de realizare:   * atinèntzia peruna * atinèntzia iscassa * atinèntzia bona * atinèntzia totale | 0 puntos  2 puntos  5 puntos  10 puntos |
| 2 | Nùmeru eventos organizados in sos ùrtimos chimb’annos cun riferimentu a sas tipologias sighentes:   * cunvegnos: * mustras e presentatzione libros: * manifestatziones isportivas: | * n. 2 puntos pro ogni cunvegnu realizadu de sa durada de a su nessi duas oras * n. 2 puntos pro ogni eventu * n. 2 puntos pro ogni manifestatzione isportiva realizada |

**ART. 6 – LOGU DE ACUMPRIMENTU DE SOS EVENTOS**

Totu sas propostas segundu s’Avisu presente s’ant a dèvere fàghere in su territòriu de su Comune de Pàdria

**ART. 7 – PUBLITZIZATZIONE DE SAS ATIVIDADES’ FINANTZIADAS**

Sos benefitziàrios ant s’òbligu de impreare su contributu ebbia pro sas atividades e sas initziativas pro sas cales est istadu cuntzessu. Sos benefitziàrios ant s’òbligu in prus de fàghere pùblica sa cuntzessione de su contributu dae parte de su Comune de riferimentu, de s’Unione de sos Comunes de su Biddanoa e de eventuales àteros sugetos finantziadores, insertende totu su materiale publitzitàriu relativu a sas initziativas, su logo de su Comune de riferimentu e de s’Unione de sos Comunes de su Biddanoa.

**ART. 8 – RENDICONTATZIONE**

Sas ispesas ammissìbiles e finantziàbiles ant a èssere totu cussas ligadas a manera esclusiva a sa realizatzione de sos progetos, gasi comente istabilidu dae s’Allegadu “A1” chi cuntenit s’elencadura de sas tipologias de ispesa e sas modalidades de càlculu e rendicontatzione.

Sos contributos ant a èssere dados cun determinatzione apòsita de su Responsàbile de s’Àrea Sòtziu – Culturale in unu primu acontu non superiore a sa summa de su 70% de s’importu assegnadu. Ogni Assòtziu/ente, pro otènnere s’erogatzione de su saldu finale at a dèvere presentare rendicontu apòsitu de sas summas assegnadas segundu s’Allegadu “A1”. Su rendicontu finale at a dèvere semper e cando èssere presentadu intro de 90 dies dae sa congruida de sa manifestatzione.

**ART. 9 – RESPONSABILIDADE**

S’Amministratzione non leat peruna responsabilidade in mèritu a s’organizatzione e realizatzione de sas atividades e initziativas a sas cales cuntzedit su sustennu pròpiu, puru cumpresa sa responsabilidade pro coberturas assigurativas eventuales. S’acumprimentu de sos òbligos de lege in matèria fiscale, assistentziale e de collocamentu sunt a càrrigu a manera esclusiva de s’organizatzione benefitziària de s’interventu.

**ART. 10 – DISPOSITZIONES FINALES**

Pro cantu non disciplinadu dae s’avisu presente, si aplicant sas dispositziones de su “Regulamentu pro s’istitutzione de s’albu e sa cuntzessione de contributos a organismos assotziativos” aprovadu cun Deliberatzione de s’Assemblea de s’Unione n. 9 de su 12.04.2019.

Su bandu presente, paris a sa modulìstica pro sa presentatzione de sa dimanda e pro sa rendicontatzione est publicadu in su situ *web* istitutzionale de su Comune de Pàdria [www.comune.padria.ss.it](http://www.comune.padria.ss.it)

Pro informatziones e/o acraramentos si indiritzare a: Ufìtziu Sòtziu – Culturale tel 079807018 –Dot.ssa Lucia Catte.

**Su Responsàbile de su Servìtziu**

Dot.ssa Mariangela Arca

Tradutzione de s’operadora de s’isportellu linguìsticu de Pàdria

Maria Leonarda Correddu